

Κθ35οη: 8ί9Β 
(θΓπϋθεΜθεΙ) 

1_οο3ΐϊοη: ΑΙίιβηΙ ΕϋιηϊΚο 
Τγρο9Γ3(ίο < 


851 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 74 

20 Ιανουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ωρών απογευματινής υπερωριακής και 
νυχτερινής απασχόλησης εργασίμων ημερών και νυ¬ 
χτερινής και ημερήσιας απασχόλησης κατά τις Κυ¬ 
ριακές και Εξαιρέσιμες ημέρες προς συμπλήρωση 
της υποχρεωτικής εβδομαδιαίας εργασίας και καθ’ 
υπέρβαση αυτής για το προσωπικό που υπηρετεί 


στις Περιφερειακές Υπηρεσιακές μονάδες της Τελω- 
νειακής Υπηρεσίας για το χρονικό διάστημα από τη 

δημοσίευση της παρούσας και μέχρι 31-12-2014. 1 

Συμπλήρωση της ΠΟΛ 1279/2014 απόφασης του Γενι¬ 
κού Γραμματέα Δημοσίων Εσόδων «Πιστοποιητικό 
του άρθρου 54Α του Κώδικα Φορολογικής Διαδικα¬ 
σίας, για το έτος 2014». 2 

Καθιέρωση κατ’ εξαίρεση από την εφαρμογή της πεν¬ 
θήμερης εργασίας και διαφορετικού ωραρίου λει¬ 
τουργίας ορισμένων υπηρεσιών του Δήμου Μετσό¬ 
βου Νομού Ιωαννίνων. 3 


ΑΠΟΦΑΣΕΙΣ 

Αριθμ. 2/114606/0022 (1) 


Καθορισμός των ωρών απογευματινής υπερωριακής και 
νυχτερινής απασχόλησης εργασίμων ημερών και νυχτε¬ 
ρινής και ημερήσιας απασχόλησης κατά τις Κυριακές 
και Εξαιρέσιμες ημέρες προς συμπλήρωση της υπο¬ 
χρεωτικής εβδομαδιαίας εργασίας και καθ’ υπέρβαση 
αυτής για το προσωπικό που υπηρετεί στις Περιφερει¬ 
ακές Υπηρεσιακές μονάδες της Τελωνειακής Υπηρεσί¬ 
ας για το χρονικό διάστημα από τη δημοσίευση της 
παρούσας και μέχρι 31-12-2014. 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 90 του Κώδικα Νομοθεσίας για την Κυ¬ 
βέρνηση και Κυβερνητικά Όργανα που κυρώθηκε με το 
άρθρο πρώτο του Π.Δ. 63/2005 (ΦΕΚ 98/Α). 

β) του άρθρου 20 παρ. 1 και 7 του ν. 4024/2011 «Συ- 
νταξιοδοτικές Ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015» (ΦΕΚ 226/Α), όπως συμπληρώθηκαν με την παρ. 


1 του άρθρου 1 της από 31-12-2011 Π.Ν.Π. (ΦΕΚ 268/Α) και 
τροποποιήθηκαν με τις όμοιες της παρ. 1 του άρθρου 45 
του ν. 4071/2012 (ΦΕΚ 85/Α). 

γ) του άρθρου 5 του ν. 2960/2001 «Εθνικός Τελωνειακός 
Κώδικας» (ΦΕΚ 265/Α). 

2. Την υπ’ αριθμ. Υ48/9-7-2012 (ΦΕΚ 2105/Β/9.7.2012) από¬ 
φαση καθορισμού αρμοδιοτήτων του Αναπληρωτή Υπουρ¬ 
γού Οικονομικών Χρήστου Στάίκούρα. 

3. Το αρ. ΓΔΤΕΦΚ 5043294 ΕΞ 2013/19-12-2013 έγγραφο 
της Γενικής Διεύθυνσης Τελωνείων και Ε.Φ.Κ.. 

4. Το γεγονός ότι από την απόφαση αυτή προκαλείται 
δαπάνη ύψους 4.219.650€ περίπου σε βάρος του Κρατικού 
Προϋπολογισμού οικονομικού έτους 2014, η οποία θα κα¬ 
λυφθεί από τις εγγεγραμμένες πιστώσεις Ειδικού Φορέα 
23-180 και ΚΑΕ 0511 και 0512, όπου υπάρχουν εγγεγραμμέ¬ 
νες πιστώσεις ύψους 2.468.275€ και 1.910.281€ αντίστοιχα, 
σύμφωνα με το αριθ. 2/114346/20.12.2013 έγγραφο της Γε¬ 
νικής Διεύθυνσης Οικονομικών Υπηρεσιών του Υπουργείου 
Οικονομικών, αποφασίζουμε: 

Καθορίζουμε τις ώρες απογευματινής υπερωριακής 
και νυχτερινής απασχόλησης εργασίμων ημερών και νυ¬ 
χτερινής και ημερήσιας απασχόλησης κατά τις Κυριακές 
και Εξαιρέσιμες ημέρες για το χρονικό διάστημα από τη 
δημοσίευση της παρούσας και μέχρι 31-12-2014, προς συ¬ 
μπλήρωση της υποχρεωτικής εβδομαδιαίας εργασίας και 
καθ’ υπέρβαση της εβδομαδιαίας υποχρεωτικής εργασίας 
για χίλιους πεντακόσιους πενήντα τρεις (1553) υπαλλήλους 
που υπηρετούν στις Περιφερειακές Υπηρεσιακές μονάδες 
της Τελωνειακής Υπηρεσίας ως εξής: 

Α) Για συμπλήρωση της εβδομαδιαίας υποχρεωτικής ερ¬ 
γασίας για τους υπαλλήλους που υπηρετούν σε Τελωνεία 
24ωρης λειτουργίας. 

1. Γ ια νυχτερινή και ημερήσια απασχόληση κατά τις Κυ¬ 
ριακές και εξαιρέσιμες ημέρες 73.440 ώρες με κόστος 
287.150,40€. 

2. Γ ια νυχτερινή απασχόληση εργασίμων ημερών 147.763 
ώρες με κόστος 432.946€. 

Β) Καθ’ υπέρβαση της εβδομαδιαίας υποχρεωτικής ερ¬ 
γασίας για το προσωπικό που υπηρετεί στις Υπηρεσιακές 
μονάδες των Τελωνείων. 

1. Γ ια απογευματινή υπερωριακή εργασία 372.720 ώρες 
με κόστος 2.347.511€ και επιπλέον 32.600 ώρες με κόστος 
120.764€ για 167 νέους τελωνειακούς υπαλλήλους που πρό¬ 
κειται να προσληφθούν εντός του πρώτου τριμήνου του 2014. 

2. Γ ια νυχτερινή εργασία εργασίμων 56.928 ώρες με κό¬ 
στος 426.960€ και νυχτερινή Κυριακών και εξαιρέσιμων 
17.208 ώρες με κόστος 145.925€. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Για απογευματινή εργασία Κυριακών και εξαιρέσιμων 
56.244 ώρες με κόστος 458.389€ 

Στους Προϊσταμένους Διεύθυνσης δεν καταβάλλεται 
υπερωριακή αμοιβή σύμφωνα με τις διατάξεις της παρ. 1 
του άρθρου 20 του 4024/2011. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν θα γίνει με ευθύνη των Προϊσταμένων 
των Περιφερειακών Υπηρεσιακών μονάδων, οι οποίοι θα 
βεβαιώνουν και την πραγματοποίηση τους, και σε καμία 
περίπτωση δεν θα υπερβαίνουν τις είκοσι (20) ώρες ανά 
υπάλληλο το μήνα η απογευματινή εργασία. Οι αποφάσεις 
αυτές θα κοινοποιούνται στη Γ ενική Διεύθυνση Τελωνείων 
και Ε.Φ.Κ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-Φ- 

Αριθ. ΠΟΑ 1020 (2) 

Συμπλήρωση της ΠΟΑ 1279/2014 απόφασης του Γενικού 
Γραμματέα Δημοσίων Εσόδων «Πιστοποιητικό του άρ¬ 
θρου 54Α του Κώδικα Φορολογικής Διαδικασίας, για 
το έτος 2014». 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 54Α του ν. 4174/2013 (ΦΕΚ 
170 Α') και ειδικότερα, τις διατάξεις της παραγράφου 7 
του ιδίου άρθρου, με τις οποίες εξουσιοδοτείται ο Γε¬ 
νικός Γραμματέας Δημοσίων Εσόδων να καθορίζει τον 
τύπο και το περιεχόμενο (πληροφορίες και στοιχεία) του 
πιστοποιητικού ΕΝ.Φ.Ι.Α., τη διαδικασία χορήγησής του 
και κάθε αναγκαία λεπτομέρεια για την εφαρμογή του 
άρθρου αυτού. 

2. Τις διατάξεις του άρθρου 4 του ν. 4174/2013 και ειδικό¬ 
τερα, τις διατάξεις της παραγράφου 1 του ιδίου άρθρου, 
με τις οποίες εξουσιοδοτείται ο Γ ενικός Γ ραμματέας Δη¬ 
μοσίων Εσόδων να μεταβιβάζει τα καθήκοντα του ή να 
αναθέτει αρμοδιότητές του σε όργανα της Φορολογικής 
Διοίκησης. 

3. Τις διατάξεις του άρθρου 48 του νόμου 3842/2010 
(ΦΕΚ 58Α'). 

4. Την απόφαση του Γενικού Γραμματέα Δημοσίων Εσό¬ 
δων ΠΟΑ 1279/2013 (ΦΕΚ 3397 Β) «Πιστοποιητικό του άρ¬ 
θρου 54Α του Κώδικα Φορολογικής Διαδικασίας, για το 
έτος 2014.» 

5. Το γεγονός ότι με την παρούσα απόφαση δεν προ- 
καλείται δαπάνη στον Κρατικό Προϋπολογισμό, αποφα¬ 
σίζουμε: 

1. Στην παράγραφο 6 του άρθρου 2 της ΠΟΑ 1279/2013 
απόφασης προστίθεται δεύτερο εδάφιο ως εξής: 

«Το πιστοποιητικό του άρθρου 54Α μνημονεύεται και 
επισυνάπτεται και στις συμβολαιογραφικές πράξεις απο¬ 
δοχής κληρονομιάς.» 

Η διάταξη της παραγράφου αυτής εφαρμόζεται για τις 
συμβολαιογραφικές πράξεις αποδοχής κληρονομιάς που 
καταρτίζονται από την ημερομηνία δημοσίευσης της πα¬ 
ρούσας στην Εφημερίδα της Κυβερνήσεως. 

2. Στην ΠΟΑ 1279/2013 απόφαση προστίθεται άρθρο 6 
και το άρθρο 6 της απόφασης αυτής αναριθμείται σε 7, 
ως εξής: 


«Αρθρο 6 

1. Στις περιπτώσεις κατά τις οποίες απαιτείται η μνη- 
μόνευση και επισύναψη ή η προσκόμιση πιστοποιητικού 
του άρθρου 1 της παρούσας απόφασης του Γ.Γ.Δ.Ε. και ο 
αϊτών έχει ανεξόφλητες οφειλές από διαφορετικές πηγές, 
συμπεριλαμβανομένου του φόρου ακίνητης περιουσίας, τις 
οποίες έχει ρυθμίσει, υποβάλλει αίτηση και χορηγείται το 
πιστοποιητικό σύμφωνα με τα υποδείγματα 1 ή 2 κατά περί¬ 
πτωση της παρούσας και το πιστοποιητικό χορηγείται από 
τον αρμόδιο Προϊστάμενο Δ.Ο.Υ. Προκειμένου να χορηγηθεί 
το πιστοποιητικό αυτό ακολουθείται η πιο κάτω διαδικασία: 

α) αφού διαπιστωθεί από το τμήμα Συμμόρφωσης και 
σχέσεων με τους φορολογούμενους ότι το ακίνητο ή το δι¬ 
καίωμα επί ακινήτου περιλαμβάνεται με τα ίδια στοιχεία στη 
δήλωση φόρου ακίνητης περιουσίας για όσα έτη αιτείται 
το πιστοποιητικό, υπολογίζεται ο επιμεριστικά αναλογών 
φόρος ακίνητης περιουσίας ανά έτος, ο οποίος αναγρά¬ 
φεται στο υπόδειγμα 4, το οποίο αποτελεί αναπόσπαστο 
μέρος της παρούσης, με τα λοιπά στοιχεία της βεβαίωσης 
του φόρου. Στο ίδιο υπόδειγμα αναγράφεται το σύνολο 
των αναλογούντων κύριων φόρων ακίνητης περιουσίας, 
που αφορούν ακίνητα για τα οποία ο φορολογούμενος έχει 
ήδη λάβει πιστοποιητικό αρ. 54Α του ν. 4174/2013, καθώς και 
το σύνολο του κύριου φόρου που πρέπει να καταβληθεί, 
προκειμένου να χορηγηθεί το οικείο πιστοποιητικό. 

β) το τμήμα εσόδων της Δ.Ο.Υ. αναγράφει το υπόλοιπο 
του κυρίου φόρου, που πρέπει να καταβληθεί, τις προσαυ¬ 
ξήσεις επ’ αυτού, το συνολικό ποσό και τα στοιχεία του 
χρέους προς καταβολή. 

γ) μετά την εξόφληση του ποσού επισυνάπτονται στην 
αίτηση χορήγησης του πιστοποιητικού το συμπληρωμένο 
Υπόδειγμα 4 της παρούσας καθώς και φωτοτυπίες του 
ηλεκτρονικού αποδεικτικού καταβολής ή του διπλοτύπου 
είσπραξης. Μέχρι την έναρξη της εφαρμογής του ηλεκτρο¬ 
νικού αποδεικτικού καταβολής από τη ΔΗΛΕΔ, η εξόφληση 
του ποσού πραγματοποιείται στη Δ.Ο.Υ. 

2. Γ ια τη χορήγηση πιστοποιητικού της παραγράφου 4 
του άρθρου 54Α του ν. 4174/2013 απαιτείται η υποβολή αί¬ 
τησης από το φορολογούμενο σύμφωνα με το συνημμένο 
υπόδειγμα 5. Ο τύπος και το περιεχόμενο του πιστοποιη¬ 
τικού έχουν ως το συνημμένο υπόδειγμα 6 το οποίο, μαζί 
με το υπόδειγμα 5, αποτελούν αναπόσπαστα μέρη της 
παρούσας. Για τη διαδικασία χορήγησης του πιστοποιητι¬ 
κού ακολουθείται ανάλογα η παράγραφος 1 του παρόντος. 

3. Γ ια αποβιώσαντα, το πιστοποιητικό του άρθρου 54Α 
του ν. 4174/2013, χορηγείται χειρόγραφα από τον Προϊστά¬ 
μενο της αρμόδιας για τη φορολογία εισοδήματος Δ.Ο.Υ. 
του οικείου έτους του αποβιώσαντος, μετά από αίτηση 
του νομιμοποιούμενου κληρονόμου του. 

4. Δεν ακολουθείται η διαδικασία της παρ. 2 του άρθρου 
4 της παρούσας απόφασης του ΓΓΔΕ στην περίπτωση που 
τα τετραγωνικά μέτρα του κτίσματος αναγράφονται στη 
δήλωση φόρου ακίνητης περιουσίας στρογγυλοποιημένα 
είτε προς τη μεγαλύτερη είτε προς τη μικρότερη μονάδα. 

5.0 συμβολαιογράφος πριν από τη σύνταξη του συμβολαι¬ 
ογραφικού εγγράφου δύναται να αντιπαραβάλει το προσκο- 
μιζόμενο από το φορολογούμενο με το εκδοθέν αναρτημένο 
στο διαδίκτυο πιστοποιητικό και υποχρεούται να δηλώσει 
την οριστικοποίησή του από τη μνημόνευση και επισύναψη 
του πιστοποιητικού στο οικείο συμβολαιογραφικό έγγραφο.» 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 17 Ιανουάριου 2014 

Ο Γ ενικός Γ ραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 5 


Αριθ. Πρωτ.: 


ΑΙΤΗΣΗ ΧΟΡΗΓΗΣΗΣ ΠΙΣΤΟΠΟΙΗΤΙΚΟΥ ΑΡΘΡΟΥ 54Α ν. 4174/2013 

Προς τη Δ.Ο.Υ.:_ 

ΕΠΩΝΥΜΙΑ ή ΟΝΟΜΑΤΕΠΩΝΥΜΟ* :_ 

ΑΦΜ:_ 

Δ/ΝΣΗ ΕΔΡΑΣ ή ΚΑΤΟΙΚΙΑΣ ________ , 

ΣΤΟΙΧΕΙΑ ΝΟΜΙΜΟΥ ΕΚΠΡΟΣΩΠΟΥ □ ΠΛΗΡΕΞΟΥΣΙΟΥ Π 

ΟΝΟΜΑΤΕΠΩΝΥΜΟ » - ΑΦΜ:_ ΑΔΤ:_ 

Δ/ΝΣΗ:____ 

ΣΤΟΙΧΕΙΑ ΕΓΓΡΑΦΟΥ ΝΟΜΙΜΗΣ ΕΚΠΡΟΣΩΠΗΣΗΣ - ΠΛΗΡΕΞΟΥΣΙΟΥ 


Παρακαλώ να μου χορηγήσετε πιστοποιητικό της παραγράφου 4 του άρθρου 54Α ν. 4174/2013, προκειμένου να το 
χρησιμοποιήσω για_, για το κατωτέρω ακίνητο όπως εμφανίζεται στη δήλωση 

(αιτιολογία) 

ΦΑΠ έτους*/ετών*_με αύξοντα*/αύξοντες* αριθμό*/αριθμούς*_ως εξής: 


(περιγραφικά στοιχεία ακινήτου) 


Το συμβολαιογραφικό έγγραφο θα συνταχθεί από το συμβολαιογράφο με τα εξής στοιχεία: 


ΕΠΩΝΥΜΟ ή ΕΠΩΝΥΜΙΑ 

ΟΝΟΜΑ 

ΠΟΛΗ 

ΑΦΜ 

ΑΡΙΘΜΟΣ ΜΗΤΡΩΟΥ 

ΣΥΜΒΟΛΑΙΟΓΡΑΦΙΚΟΥ 

ΣΥΛΛΟΓΟΥ 







Ο οποίος εντός τριών (3) εργασίμων ημερών από τη σύνταξή του συμβολαιογραφικού εγγράφου υποχρεούται να 
καταβάλλει το συνολικά οφειλόμενο ποσό φόρου ακίνητης περιουσίας κύριων και πρόσθετων φόρων και 
προσαυξήσεων, για το συγκεκριμένο ακίνητο 

Ημερομηνία: Ο/Η αιτ.: 

Υ ΠΟΔΕΙΓΜΑ 6 



ΕΛΛΗΝΙΚΗ ΔΗΜΟΚΡΑΤΙΑ _,_ 

ΥΠΟΥΡΓΕΙΟ ΟΙΚΟΝΟΜΙΚΩΝ (τόπος) (ημερομηνία) 

Δ.Ο.Υ.____ Αρ. Πρωτ__ 


ΠΙΣΤΟΠΟΙΗΤΙΚΟ 
Αρ. 54Α ν. 4174/2013 

Ο Προϊστάμενος της Δ.Ο.Υ._πιστοποιεί ότι ο φορολογούμενος _ 

____με Α.Φ.Μ._συμπεριέλαβε το 


ανωτέρω ακίνητο με στοιχεία 


(περιγραφικά στοιχεία ακινήτου) 


στη δήλωση ΦΑΠ* έτους* / ετών* 


και για το ακίνητο αυτό οφείλονται οι ακόλουθοι φόροι 


ΤΜΗΜΑ 

ΣΥΜΜΟΡΦΩΣΗΣ ΚΑΙ ΣΧΕΣΕΩΝ ΜΕ ΤΟΥΣ 
ΦΟΡΟΛΟΓΟΎΜΕΝΟΥΣ 

ΕΣΟΔΩΝ 

ΕΤΟΣ 

Επιμεριστικά 

αναλογών 

φόρος 

ακινήτου 

Αρ.Τριπ/που 
Βεβαίωση ς/Γραμ 
μή/Έτος 

Φόροι 

προηγούμεν 

ων 

ττιστοποιητι 

κών 

Σύνολο 

Φόρου 

προς 

εξόφληση 

Υπόλοιπο 
κυρίου φόρου 
για καταβολή 

Προσαυ¬ 

ξήσεις 

Σύνολο 
χρέους για 
καταβολή 

Στοιχεία χρέους 
για καταβολή 















































Οι οποίοι θα αποδοθούν εντός τριών (3) εργασίμων ημερών από τη σύνταξή του συμβολαιογραφικού εγγράφου από 
τον/την συμβολαιογράφο_ 


Το Ελληνικό Δημόσιο επιφυλάσσεται για τον τυχόν μετ’ έλεγχο φόρο. 


Ημερομηνία 


Ο Προϊστάμενος της Δ.Ο.Υ. 


* Διαγραμμίζεται κατά περίπτωση 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 81803/17087/2013 (3) 

Καθιέρωση κατ’ εξαίρεση από την εφαρμογή της πενθή¬ 
μερης εργασίας και διαφορετικού ωραρίου λειτουρ¬ 
γίας ορισμένων υπηρεσιών του Δήμου Μετσόβου Νο¬ 
μού Ιωαννίνων. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1, 214, 225, 238 και 280 παρ. 
I. του Ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (ΦΕΚ 87/τ.Α77-6-2010), όπως σήμερα ισχύουν. 

2. Τις διατάξεις του άρθρου 8 παρ. 4 ββ) του Π.Δ. 141/2010 
(ΦΕΚ 234/Α'/27-12-2010) «Οργανισμός της Αποκεντρωμένης 
Διοίκησης Ηπείρου - Δυτικής Μακεδονίας». 

3. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα» που 
κυρώθηκε με το Π.Δ. 63/2005 (ΦΕΚ 98 Α'), που αφορούν 
τον έλεγχο των δαπανών που προκαλούν οι κανονιστικές 
διοικητικές πράξεις. 

4. Τις διατάξεις των άρθρων 36, 48, 171 και 176 του 
Ν. 3584/2007 «Κώδικας Κατάστασης Δημοτικών και Κοινο¬ 
τικών Υπαλλήλων (ΦΕΚ 143/τ.Α728-6-2007)», όπως σήμερα 
ισχύουν. 

5. Τις διατάξεις του Ν. 3469/2006 (ΦΕΚ 90/τ.Α72006), 
όπως σήμερα ισχύουν. 

6. Τις διατάξεις του άρθρου 16 του Ν. 3205/2003 (ΦΕΚ 
297/τ. Α72003), όπως σήμερα ισχύουν. 

7. Τις διατάξεις του άρθρου 20 του Ν. 4024/2011 (ΦΕΚ 
226/τ. Α72011), όπως αυτές αντικαταστάθηκαν με τις όμοι¬ 
ες της παρ. 1 του άρθρου 45 του Ν. 4071/2012 (ΦΕΚ 85/ 
τ. Α72012) και σήμερα ισχύουν. 

8. Την υπ’ αριθμ. 346/2013 απόφαση του Δημοτικού Συμ¬ 
βουλίου του εν λόγω Δήμου, περί καθιέρωσης κατ’ εξαί¬ 
ρεση από την εφαρμογή της πενθήμερης εργασίας και 
λειτουργίας ορισμένων υπηρεσιών του, κατά τα Σαββα¬ 
τοκύριακα, τις εξαιρέσιμες ημέρες και κατά τις νυχτερινές 
ώρες για το έτος 2014. 

9. Το γεγονός ότι, επιβάλλεται η καθιέρωση κατ’ εξαί¬ 
ρεση από την εφαρμογή της πενθήμερης εργασίας και 
λειτουργίας των υπηρεσιών του ανωτέρω Δήμου λόγω 
της ιδιομορφίας και των αυξημένων αναγκών (καθαριότη¬ 
τα, αποκομιδή των απορριμμάτων, καθαριότητα δρόμων, 
πλατειών, συντήρηση και επίβλεψη δικτύων ύδρευσης - 
αποχέτευσης, αντιμετώπισης βλαβών, κατολισθήσεων, 
αποχιονισμού, τήρησης πρακτικών συνεδριάσεων του 
Δημοτικού Συμβουλίου, Ληξιαρχείου κ.λπ.) και 

10. Την υπ’ αριθμ. 14195/9-12-2013 σχετική βεβαίωση της 
αρμόδιας οικονομικής υπηρεσίας, ότι υπάρχει εξασφαλι¬ 
σμένη πίστωση στον προϋπολογισμό του ανωτέρω Δήμου, 
για το σκοπό αυτό, αποφασίζουμε: 

Εγκρίνουμε την καθιέρωση κατ’ εξαίρεση από την εφαρ¬ 
μογή της πενθήμερης εργασίας και τη λειτουργία των 
υπηρεσιών του Δήμου Μετσόβου, κατά τα Σαββατοκύ¬ 
ριακα, τις εξαιρέσιμες ημέρες, τις απογευματινές και τις 
νυχτερινές ώρες για το έτος 2014 του προσωπικού του 
ανωτέρω Δήμου λόγω της ιδιομορφίας και των αυξημένων 
αναγκών του (καθαριότητα, αποκομιδή των απορριμμάτων, 
καθαριότητα δρόμων, πλατειών, συντήρηση και επίβλεψη 
δικτύων ύδρευσης-αποχέτευσης, αντιμετώπισης βλαβών, 
κατολισθήσεων, αποχιονισμού, τήρηση πρακτικών συνε¬ 
δριάσεων του Δημοτικού Συμβουλίου, Ληξιαρχείου, κ.λπ.), 
όπως αναφέρεται στην αριθμ. 346/2013 απόφαση του Δη¬ 
μοτικού Συμβουλίου του ανωτέρω Δήμου, ως εξής: 


Α) Τμήμα Καθαριότητας (πρωινή αποκομιδή-καθαρισμός 
κοινοχρήστων χώρων-κατολισθήσεων και αποχιονισμού 
όταν απαιτείται) 

1) Για το χρονικό διάστημα από 15 Μάίου-μέχρι 30 Σε¬ 
πτεμβρίου για το κατάβρεγμα των οδών της πόλης, κα¬ 
θαρισμό από κατολισθήσεις (για κάθε Κυριακή και αργία) 
απαιτείται να εργάζεται, οδηγός (1 μόνιμος), Εργάτης (1 
μόνιμος) και Χειριστής Μηχανημάτων (1 μόνιμος) 

2) Κατά τις επίσημες αργίες και για την κάλυψη εκτά¬ 
κτων αναγκών (χιονοπτώσεις, φυσικές καταστροφές κ.λπ.) 
απαιτείται να εργάζεται οδηγός (1 μόνιμος), Εργάτης (1 
μόνιμος) και Χειριστής Μηχανημάτων (1 μόνιμος) 

β) Απογευματινή αποκομιδή απορριμμάτων-καθαρισμός 
κατολισθήσεων και αποχιονισμού όταν απαιτείται) 

Γ ια τον καθαρισμό από κατολισθήσεις, για την κάλυψη 
εκτάκτων αναγκών (χιονοπτώσεις, φυσικές καταστροφές 
κ.λπ.) απαιτείται να εργάζεται οδηγός (1 μόνιμος), Εργάτης 
(1 μόνιμος) και Χειριστής Μηχανημάτων (1 μόνιμος) 

Γ) Νυχτερινή αποκομιδή - αποχιονισμού όταν απαιτείται 

Γ ια τη νυχτερινή αποκομιδή των απορριμμάτων και για 
τον αποχιονισμό για κάθε μία ξεχωριστά ημέρα απαιτείται 
να εργάζεται οδηγός (1 μόνιμος), Εργάτης (1 μόνιμος) και 
Χειριστής Μηχανημάτων (1 μόνιμος). 

Το ανωτέρω προσωπικό θα απασχολείται σε νυχτερινή 
εργασία από 22:00 το βράδυ μέχρι τις 4:24 π.μ. της επό¬ 
μενης για το εργατικό προσωπικό και από 22:00μ.μ. μέχρι 
της 5.30 π.μ. της επόμενης, όταν απαιτείται. 

Τμήμα'Υδρευσης - Αποχέτευσης: 

Τις απογευματινές ώρες και κατά τις επίσημες αργίες 
και για την κάλυψη εκτάκτων αναγκών (βλάβες στο δίκτυο 
ύδρευσης-αποχέτευσης, φυσικές καταστροφές κ.λπ.) όταν 
απαιτείται να εργάζεται Τεχνίτης Υδραυλικός (1 μόνιμος) 
και Εργατοτεχνίτης (1 Ι.Δ.Α.Χ.) και τις Κυριακές και για 
κάθε μία ξεχωριστά όταν απαιτείται να εργάζεται Τεχνί¬ 
της Υδραυλικός (1 μόνιμος) και Εργατοτεχνίτης (1 Ι.Δ.Α.Χ.). 

Τμήμα Περιβάλλοντος: 

Τις απογευματινές ώρες και κατά τις επίσημες αργίες 
και Κυριακές και για την κάλυψη εκτάκτων αναγκών στην 
υπηρεσία περιβάλλοντος, όταν απαιτείται, να εργάζεται 
Δασοφύλακας (1 μόνιμος). 

Τμήμα Διοικητικό: 

Τις απογευματινές ώρες και κατά τις επίσημες αργίες 
και Κυριακές και για την εκτέλεση εργασιών, καθηκόντων 
Ληξιάρχου, τήρηση πρακτικών των συνεδριάσεων του 
Δημοτικού Συμβουλίου, όταν απαιτείται, να εργάζονται 
Διοικητικοί υπάλληλοι (3 μόνιμοι και 1 Ι.Δ.Α.Χ.). 

Κάλυψη δαπάνης: 

Από την απόφαση αυτή, προκαλείται δαπάνη σε βάρος 
του προϋπολογισμού του Δήμου Μετσόβου οικ. έτους 2014 
ύψους: 1.700,00 ευρώ, στον Κ.Α, 10-6012.001, 3.200,00 ευρώ, 
στον Κ.Α. 10-6012.002, 2.000,00 ευρώ, στον Κ.Α. 20-6012.003, 
7.000,00 ευρώ, στον Κ.Α. 20-6012, 2.000,00 ευρώ, στον Κ.Α. 
25-6012 και 3.700,00 ευρώ, στον Κ.Α. 30-6012, ανάλογη δε 
δαπάνη προκαλείται για τα επόμενα έτη σε βάρος των 
ίδιων κωδικών του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 8 Ιανουάριου 2014 

Η Γ ενική Γ ραμματέας 
Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 6 

Β' 

300 € 

80 € 

30 6 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή11ρ://νννννν.βί.9τ - θ-πιαϊΙ: ννβόπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο Ο 7 42001 140008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















































































